**VÁLLALÁSI SZABÁLYZAT ÍRÁSOS TÁJÉKOZTATÓ**

**A kategória (2 éven túli A1-vel)**

**Hatályos: 2023. január 1.**

Vértes Autósiskola Kft. Csókakő, Petőfi u. 2.

Email: vertesautosiskola@gmail.com Honlap: www.vertes-autosiskola.hu

Cég formája Korlátolt felelősségű társaság

Cégbírósági ügyirat száma 07-09-018975

Iskolavezető: Makk Gyula Csókakő, Petőfi u. 2.  
 Tel.:0622/422-122  
 0620/9270-420

Iskolavezető igazolvány száma VII61032-16/93

Ügyfélfogadás: Csókakő, Petőfi u. 2.

Hétfő: 8.00-12.00

Szerda: 8.00-12.00

Csütörtök: 14.00-18.00

Székhely: Csókakő, Petőfi u. 2. Tel.:0622/422-122  
 0620/9270-420

Előre egyeztetett időpontban is az ügyfelek rendelkezésére állok.

Az elsőfokú engedélyező hatóság: Az elsőfokú engedélyező hatóság: Közlekedési Alkalmassági és Vizsgaközpont Nonprofit Kft. (továbbiakban: KAV)

A képzés szakmai felügyeletét KAV – Vékony János Képzésfelügyelő

Címe: Székesfehérvár, Sárkeresztúri út 12.

Tel.: 06303249258

Az A kat. vezetői engedély Önt minden motorkerékpár vezetésére jogosítja.

A vezetői engedély megszerzéséhez önnek tanfolyamot kell végeznie. A tanfolyamra az iskolázható be, aki megfelel a következő feltételeknek:

* Írni és olvasni tudás
* 24 éves
* 1. csop. orvosi alkalmassági igazolás (adja: választott háziorvos, lakóhely vagy tartózkodási hely szerinti háziorvos, üzemorvos) vagy érvényes vezetői engedély másolata
* 8. általános vagy magasabb iskolai végzetség igazolása (eredeti bizonyítvány bemutatása az Autósiskola részére, de az alapfokú iskolai végzettség igazolását a tanulónak személyesen kell megtennie az első vizsgája napján. Amennyiben ez nem történik meg, a következő vizsgájára nem kaphat időpontot. )

A feltételek megléte esetén ki kell töltenie a ”Jelentkezési lap”-ot a hátoldalon lévő tájékoztató alapján. Ha van járművezetői igazolványa, a róla készült fénymásolatot (az eredeti bemutatása mellett) csatolni kell a ,,Jelentkezési lap”-hoz.

Ezután Ön „Felnőttképzési és Tanulmányi szerződés”-t köt a képző szervvel. A tanfolyam elméleti és gyakorlati oktatás teljes képzési szolgáltatás részekből áll.

Az elméleti oktatásra két féle lehetőség közül választhat:

* E-learning rendszerű oktatás

Ennek a rendszernek a választása esetén Iskolánktól megkapja a képzésnek megfelelő, tanusított és minősített e-learning keretrendszerhez és tananyaghoz a hozzáférési lehetőséget. A továbbiakban a keretrendszerben szabályozottak szerint kell elvégeznie az elméleti tanfolyamot.

* Tantermi oktatás

Erre vonatkozóan az alábbiakban kap részletes tájékoztatást.

Az elméleti foglalkozások időpontját a jelentkezőkkel egyeztetve a képzőszerv határozza meg. Egy oktatási napon max. 4 óra tartható. Elméleti oktatási foglalkozások 2 óránként egyben tarthatók. Ezek kötelező minimális óraszámok, melyen részvétel kötelező. Az előadások végén a hallgatónak az előadás végén aláírással igazolnia kell a részvételt /névsor/. A névsor nem megváltoztatható. Amennyiben Ön hiányzik, pótolnia kell a mulasztott órákat. A pótlás helyét és idejét a képzőszerv határozza meg.

Az iskolavezető a képzés megkezdése előtt mentesíti az egyes tantárgyak foglalkozásán való részvétel alól azt a tanulót, aki tantárgynak megfelelő szakirányú képesítéssel rendelkezik. A mozgáskorlátozott, a siket és a magyar nyelvet nem beszélő tanulót a képzés elméleti tantárgyainak foglalkozásán való részvétel alól-kérésére- az iskolavezető mentesíti. A mentesített tanulók felkészítésében a képző szerv a tanulóval kötött külön megállapodás szerint működik közre. [24/2005 GKM 4§ (6.)] Elméleti vizsgára az bocsátható, aki a tanfolyam elméleti részét hiánytalanul elvégezte, valamint a tanfolyam díját és a vizsgadíjat befizette.

Az elméleti vizsgára személyigazolványt, lakcímet igazoló hatósági igazolványt, és ha van járművezetői igazolványt kell magával vinnie. Személyazonosító igazolvány hiányában el kell fogadni az érvényes útlevelet, vezetői engedélyt.

Szembenéző fényképet nem tartalmazó, vagy lejárt érvényességű igazolvány, a személyazonosság igazolására nem használható.

Amennyiben sikertelen elméleti vizsgát tett, Önnek kell a következő vizsgára jelentkeznie. Sikertelen vizsga esetén vizsgát kell ismételni mindaddig, míg sikeres vizsgát nem tesz. A vezetési oktatás csak sikeres elméleti vizsga és betöltött 18. életév után kezdhető meg.

Az elméleti tanfolyam kezdetétől számított 9 hónapon belül kezdeményezheti a (KRESZ) elméleti vizsgát. 1 éven belül sikeres vizsgát kell tennie. Ezen időn belül nem tesz vizsgát, akkor új tanfolyamot kell elvégeznie.

**Elméleti tanfolyam díja: 25.000.- Ft, melyet az elméleti tanfolyam befejezéséig kell megfizetni.**

***Az ár változás jogát fenntartjuk.***

**Az árak 2023. január 1-től érvényesek!**

Vizsgadíj: 4 600-Ft melyet a KRESZ vizsgázó az elsőfokú engedélyező hatóság: KAV pénztárába személyesen, vagy megbízás alapján a képzőszerv fizet be.

Elméleti tanfolyam: 3 óra, ebből:

Közlekedési ismeretek: 1óra

Szerk. és üzem. Ismeretek:1 1 óra

Járművezetés elmélete: 1 óra

Kötelező gyakorlati minimális óraszámok:

Járműkezelés: 4 óra

Vizsgaidő: 0,2 óra

Városi vezetés: 4 óra

Országúti vezetés: 2 óra

Vizsgaidő: 0,8 óra

**Összesen: 11 óra**

10 óra és 150 km menettávolság teljesítése után kezdhető meg a forgalmi vizsga.

Gyakorlati oktatás tandíja: 10.000.- Ft/óra

Saját mkp. esetén: 9500.- Ft/óra

***Az ár változás jogát fenntartjuk.***

**Az árak 2023. január 1-től érvényesek!**

Az estleges pótórák díja megegyezik az alapóra díjával. A tanórák díját fizetheti több részletben is, fontos, hogy a vezetni kívánt órák legyenek befizetve.

***Az árváltoztatás jogát fenntartjuk.***

Vizsgadíjak:

Járműkezelés: 4 700- Ft

Forgalmi: 11 000- Ft

Az alapoktatás illetve a járműkezelési vizsga során a tanuló kötelező felszerelése:

- bukósisak (EU előírásainak megfelelő)

- szemüveg (a bukósisak kialakításától függően, szem védelem!)

- protektoros hosszú nadrág (erős anyagból készült nadrág, nadrágba bújtatható vagy nadrágra illeszthető térdprotektorral)

- protektoros kabát (kabátba vagy kabátra illeszthető könyök- váll- és gerinc protektorral) vagy protektor ing.

- protektoros kesztyű

- megfelelő védelmet nyújtó, erős anyagú zárt cipő, illetve motoros csizma

Forgalmi vezetés illetve forgalmi vizsga során fentiek kiegészülnek:

- elöl, hátul „T” betűjelzéssel ellátott, tanulónként eltérő színű vagy számozású tanulómellény

- a tanuló és az oktató közötti kapcsolatot rádió adó-vevő készülékkel kell biztosítani.

A gyakorlati oktatás 2 db Honda CBF 600 motorkerékpárral történik. Lehetőség van saját mkp.-ral (Az oktatási előírásoknak megfelelő érvényes forgalmi engedéllyel és GFB-sal rendelkező) részt venni a vezetési gyakorlaton. Ebben az esetben a tanuló köteles a mkp.t az oktatás helyszínére szállítani.

**FIGYELEM: az oktató motorokban, tanuló hibájából okozott károk megtérítése a tanulót 50%-ban terheli, azaz a javítási költség 50%-át a tanuló, 50%-át az Autósiskola köteles fizetni!**

A járműkezelés oktatási helyszíne: Csókakő, Petőfi u. 2.

A forgalmi vezetés váltóhelye: Székesfehérvár, salakos parkoló ( Mc Donald’s mögött)

A gyakorlati vezetésre és a vizsgákra csak az előírt öltözékben van lehetőség (lásd tankönyv).

2017. január 30. után a vizsgaigazolásokat elektronikus úton állítja ki a Hatóság, tehát aki az utolsó sikeres vizsgáját teljesítette, és minden szükséges iratot bemutatott, a vizsgaigazolásért nem kell bemennie a Hatósághoz, 3 munkanap elteltével az Okmányirodában, vagy Kormányablaknál intézheti a vezetői engedélyt.

Papír alapú vizsgaigazolást csak külön kérésre állít ki a Hatóság.

Amennyiben a képzés ideje alatt az oktatással kapcsolatos problémája van, forduljon az iskolavezetőhöz. Ha nem megnyugtató az intézkedése, akkor a felügyeleti szervhez.

Az elsőfokú engedélyező hatóság: Közlekedési Alkalmassági és Vizsgaközpont Nonprofit Kft.

Szakfelügyeletet ellátó szerv: KAV – Vékony János Képzésfelügyelő

8000. Székesfehérvár, Sárkeresztúri út 12.

Tel.: 06-303249258

Ha a tanuló más képzőszervnél kívánja folytatni tanulmányait, ezt megteheti úgy, hogy az iskolavezető felé jelzi ezt a szándékát. Az iskolavezető "Képzési igazolás” nyomtatványon igazolja az addig elvégzetteket (tanfolyami órák, vizsgák). Az igazolást 3 napon belül ki kell adni, 3 példányban, amelyből 2 példányt a fogadó képzőszervhez kel vinnie.

**A vezetői engedély kiadásával kapcsolatos, a külön jogszabályban meghatározott fontosabb előírások.**

Nem magyar állampolgárokat érintően különös tekintettel kell lenni a tartózkodási engedélyre vonatkozó előírások: Járművezetésre jogosító okmányt az kaphat, aki a külön jogszabályban meghatározott egészségi, képzési és vizsgáztatási előírásoknak, továbbá a 35/2000. (XI. 30.) BM rendelet 14 §- ának, továbbá a rendelet 3. Számú mellékletének megfelel.

Vezetői engedélyt az előírt feltételek mellett is csak olyan kérelmezőnek lehet kiadni, akinek lakóhelye, ennek hiányában tartózkodási helye (szálláshelye) Magyarországon van, illetőleg nem magyar állampolgár kérelmező esetén az engedély kiadását megelőző hat hónapban Magyarországon tartózkodott. Az első bekezdésben meghatározott hat hónap időtartamú magyarországi tartózkodás igazolására be kell mutatni az idegenrendészeti hatóság erre vonatkozó engedélyét (tartózkodási vízumát, tartózkodási, bevándorlási, illetőleg letelepedési).

**TANULÓ ÉS A KÉPZŐ SZERV JOGAI ÉS KÖTELEZETTSÉGEI**

A jelentkezéskor kötött Tanulmányi szerződés felbontható, ha:

- A tanuló a tandíjat nem fizeti meg,

- Szándékosan kárt okoz, és azt nem téríti meg,

- Hiányzását nem pótolja,

- Szakoktatói panasz PTK 198as paragrafustól,

- A tanuló az előírt időkorlátoknak nem felelt meg (KRESZ: 9 hónap, 1 év. Forgalmi vizsga: 2 éven belül.)

- A szerződést írásban felbontja (pl.: panasz oktatóra)

1. A tanuló jogai:
   * A képzés megkezdése előtt tájékozódni és megismerni a képző szerv Vállalási feltételeit.
   * A képzést megszakítani.
   * A tanuló 24 órával kezdés előtt mondhatja le a vezetést. Későbbi értesítés illetve meg nem jelenés esetén az aktuális óradíjat a tanulónak meg kell fizetni.
   * A vizsgát a tanuló a vizsga előtt legkésőbb 8 munkanappal mondhatja le. Későbbi értesítés illetve meg nem jelenés esetén a vizsgadíjat a tanulónak meg kell fizetni.
2. A tanuló kötelességei:

* A képző szerv iskolai és pénzügyi rendtartását elfogadni és betartani.
* Elméleti és gyakorlati foglalkozásokon az oktatási körülményekhez igazodó öltözékben megjelenni. A gyakorlati foglalkozásokra „vezetésre alkalmas állapotban” megjelenni.
* Az általános emberi normákat megtartani és a foglalkozásokon kulturáltan viselkedni, azokon aktívan közreműködni.
* A tanfolyami órákra készülni és az oktató utasításait követni.
* A gyakorlati oktatás során használt járművek és az elméleti oktatás során használt eszközök, tansegédletek nem rendeltetésszerű használatából adódó károkért felelősséget vállalni, azokat megfizetni.

1. **A szerződésben rögzített adatai vagy bármely, a jelentkezéshez bemutatott okmányának változását 3 munkanapon belül írásban bejelentetni az autósiskolának.**
2. A képző szerv jogai:

* A tanfolyami beosztás meghatározása és annak időben (előtte 3 nappal, kivéve vis major esetek) történő lemondása, megváltoztatása.
* A gyakorlati oktatás során használt járművek és az elméleti oktatás során használt eszközök, tansegédletek a tanuló által nem rendeltetésszerű használatából adódó károkat a tanulóval megfizettetni.

1. A képző szerv kötelességei:
   * A képzés megkezdésekor a Rendeletben foglalt tájékoztatót átadni a tanulónak.
   * A tudomására jutott személyes és különleges adatokat bizalmasan kezelni és munkatársaival kezeltetni.
   * Egyeztetni a tanulóval az elméleti és gyakorlati foglalkozások, illetve a vizsgák időpontjait.
   * Az iskola oktatói közül oktatót biztosítani.
   * Az oktatáshoz kulturált környezetet és körülményeket biztosítani.
   * A tanuló által szóban vagy írásban közölt panaszt minden esetben kivizsgálni.
   * A tanuló kérésére a képzést megszakítani és a korábban közölt feltételek szerint a tanulónak a képzési igazolást kiadni.
   * Információt még a legközelebbi hozzátartozónak sem adunk ki a tanulóról, intézkedni ügyében csak személyesen vagy meghatalmazással lehet.

Bármely fél szerződésszegése esetén a Ptk szabályai az irányadók. Az autósiskola tevékenysége folytatásának megtiltása esetén képzési igazolást állítunk ki, mellyel a tanuló átjelentkezhet másik autósiskolába.

**Jó tanulást és balesetmentes közlekedést kíván:**

**Makk Gyula**

**Iskolavezető**

**2023. január 9.**

**Nyilvántartási szám: 00099-2012**